TQM รูดหนัก 9% โบรกฯชี้ราคาหุ้นสะท้อนธุรกิจปีนี้สดใสมากแล้วแนะขายหั่นเป้าเหลือ 31 บ.
TQM รูดหนัก 9% โบรกฯชี้ราคาหุ้นสะท้อนธุรกิจปีนี้สดใสมากแล้วแนะขายหั่นเป้าเหลือ 31 บ. โดย ณ เวลา 10.42 น. อยู่ที่ระดับ 33.25 บาท ลบ 3.25 บาท หรือ 8.90% ด้วยมูลค่าซื้อขาย 147.49 ล้านบาท
TQM รูดหนัก 9% โบรกฯชี้ราคาหุ้นสะท้อนธุรกิจปีนี้สดใสมากแล้วแนะขายหั่นเป้าเหลือ 31 บ.
15 พ.ค. 2562

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM  ณ เวลา 10.42 น. อยู่ที่ระดับ 33.25 บาท ลบ 3.25 บาท หรือ 8.90% ด้วยมูลค่าซื้อขาย 147.49 ล้านบาท

บล.เคทีบี (ประเทศไทย) ระบุในบทวิเคราะห์วันนี้(15พ.ค.62) ว่า  TQM (ปรับลดคำแนะนำลงเป็น ขาย/ ปรับราคาเป้าหมายลงเป็น 31.00 บาท) ปรับลดคำแนะนำ “ขาย” เพื่อสะท้อน GPM ที่มีแนวโน้มลดลงปรับลดคำแนะนำเป็น “ขาย” ที่ราคาเป้าหมายใหม่ 31.00 บาท (อิง PER 19x) เพื่อสะท้อนอัตรากำไรขั้นต้นที่มีแนวโน้มลดลง
ทั้งนี้มองว่าราคาหุ้นที่เพิ่มขึ้นมากกว่าตลาด 53% ในช่วง 3 เดือนที่ผ่านมานั้นสะท้อนผลการดำเนินงานที่เพิ่มขึ้นในปี 2019 และรับผลบวกจากธุรกิจใหม่ (Financial Broker) แล้ว รวมทั้งราคาหุ้น ณ ปัจจุบันเทรดที่ 23.3x สูงกว่า Avg PE + 2SD ในขณะที่มองว่าธุรกิจ Financial Broker ที่จะเปิดตัวในช่วง 1-2 เดือนนี้ยังไม่สามารถสร้างมูลค่าเพิ่มให้กับบริษัทอย่างมีนัย
ทั้งนี้บริษัทรายงานกำไรสุทธิไตรมาส 1/62 ที่ 107 ลบ. (+21%เทียบช่วงเดียวกันของปีก่อน, -17%เทียบไตรมาสก่อนหน้า) ต่ำกว่าที่เรา และตลาดคาด 9% จากอัตรากำไรขั้นต้นที่ลดลงสูงกว่าคาดอยู่ที่ 46.0% ส่งผลให้เรามีการปรับประมาณการกำไรสุทธิปี 2019 ลง 7% อยู่ที่ 471 ล้านบาท (+17%)